Javna ustanova Centar za edukaciju sudija i tužilaca u Republici Srpskoj

Uloga predsjednika sudova i glavnih tužilaca u očuvanju integriteta pravosudnih institucija
2025-09-11 10:00 - 2025-09-12 15:30 (Europe/Sarajevo) | Sarajevo
Na prijedlog Visokog sudskog i tužilačkog savjeta Bosne i Hercegovine, Centar za edukaciju sudija i javnih tužilaca u Republici Srpskoj i Centar za edukaciju sudija i tužilaca Federacije Bosne i Hercegovine, u skladu s Programom stručnog usavršavanja i početne obuke za 2025. godinu, organizuju seminar namijenjen predsjednicima sudova/glavnim tužiocima, zamjenicima predsjednika sudova/glavnih tužilaca, sekretarima sudova/tužilaštava, na temu: „Uloga predsjednika sudova i glavnih tužilaca u očuvanju integriteta pravosudnih institucija“, koji će se održati 11- 12. septembra 2025. godine u Sarajevu, sala CEST-a FBiH, Halida Nazečića 4.
Edukatori će biti rukovodioci pravosudnih institucija, predstavnici Ministarstva sigurnosti BiH, predstavnici Odjela za integritet VSTS- a BiH, te povjerljivi savjetnici u pravosudnim institucijama.

Savremeno komuniciranje s javnošću
2025-09-23 10:00 - 2025-09-24 14:30 | Sarajevo
Na prijedlog Visokog sudskog i tužilačkog savjeta Bosne i Hercegovine, Centar za edukaciju sudija i javnih tužilaca u Republici Srpskoj i Centar za edukaciju sudija i tužilaca Federacije Bosne i Hercegovine, u saradnji sa Misijom OSCE-a u Bosni i Hercegovini, i skladno sa Programom stručnog usavršavanja i početne obuke za 2025. godinu, organizuju seminar, na temu: „Savremeno komuniciranje s javnošću“ (obavezna obuka svih rukovodilaca pravosudnih institucija), koji će se održati 23 – 24. septembar 2025. godine u Sarajevu, prostorije CEST-a FBiH, Halida Nazečića 4.
Edukatori će biti eksperti iz oblasti odnosa s javnošću.

Pravosuđe i sloboda izražavanja u sudnici
2025-09-29 10:00 - 14:30 | Sarajevo
Centar za edukaciju sudija i javnih tužilaca u Republici Srpskoj i Centar za edukaciju sudija i tužilaca Federacije Bosne i Hercegovine, u saradnji sa Kancelarijom visokog komesara Ujedinjenih nacija za ljudska prava (OHCHR), na osnovu Programa stručnog usavršavanja i početne obuke za 2025. godinu, organizuju seminar: „Pravosuđe i sloboda izražavanja u sudnici”, koji će se održati 29. septembra 2025 godine u Sarajevu, sala CEST-a FBiH, Halida Nazečića 4.
Edukator će biti g. Harun Išerić, viši asistent, Pravni fakultet Univerziteta u Sarajevu.

Ljudska prava LGBT osoba u Bosni i Hercegovini i pravni mehanizmi njihove zaštite
2025-10-02 10:00 - 2025-10-03 13:30 | Doboj
Na osnovu Programa stručnog usavršavanja i početne obuke za 2025. godinu, Centar za edukaciju sudija i javnih tužilaca u Republici Srpskoj u saradnji sa Sarajevskim otvorenim Centrom, organizuje seminar, na temu: „Ljudska prava LGBT osoba u Bosni i Hercegovini i pravni mehanizmi njihove zaštite – iskustva iz Bosne i Hercegovine i regiona“, koji će se održati 2 – 3. oktobra 2025. godine u Doboju, hotel „Park“, Kneza Lazara 2.
Edukatorski tim čine spoljni saradnici Sarajevskog otvorenog centra.
Napominjemo da Sarajevski otvoreni centar plaća troškove noćenja učesnika, na bazi punog pansiona, za jedno noćenje (02/03. oktobar), u hotelu „Park“, u Doboju.
Izlagači su: Darko Pandurević, Rukovoditelj programa i zagovaranja, Sarajevski otvoreni centar, prof.dr. Marija Lučić-Ćatić, Fakutlet za kriminalistiku, kriminologiju i sigurnosne studije Univerziteta u Sarajevu i prof.dr. Midhat Izmirlija, Pravni fakultet Univerziteta u Sarajevu
Dnevni red:
Četvrtak 2.10.2025.
10:00 – 10:15 Otvaranje i dobrodošlica
10:15 – 11:00 Uvodno predavanje o LGBTI tematici
11:00 – 11:30 Pauza
11:30 – 12:45 Predrasude i stereotipi kao uzroci diskrimanacije i krivičnih djela počinjenih iz mržnje
12:45 – 13:15 Pauza
13:15 – 14:45 Krivična djela počinjena iz mržnje na osnovu seksualne orijentacije i rodnog identiteta – kontekstualni i pravni okvir
14:45 – 15:45 Ručak
15:45 – 17:15 Krivična djela počinjena iz mržnje na osnovu seksualne orijentacije i rodnog identiteta, analiza slučajeva iz BiH i regije
Petak 3.10.2025.
09:00 – 10:30 Antidiskriminaciono pravo: prikaz pravnog okvira primjenjivog na suzbijanje diskriminacije na osnovu seksualne orijentacije i rodnog identiteta u BiH
10:30 – 11:00 Pauza
11:00 – 12:30 Antidiskriminaciono pravo: suzbijanje diskriminacije na osnovu seksualne orijentacije i rodnog identiteta u BiH, slučajevi iz prakse, regije i praksa Europskog suda za ljudska prava
12:30 – 13:15 Živa biblioteka
13:15 – 13:30 Diskusija i evaluacija

Online obuku o rodnoj ravnopravnosti
2025-11-03 08:00 - 17:00 | Online obuka
Poštovani/e,
AIRE centar je, uz podršku Vlade Ujedinjenog kraljevstva, kreirao Online obuku o rodnoj ravnopravnosti.
Navedenu obuku mogu pohađati tužioci/tužiteljice, sudije, službenici/ce policije, službenici/ce centara za socijalni rad, studenti/ce pravnih fakulteta, predstavnici/ce medija i svi drugi zainteresovani. Obuka je dostupna na svim jezicima sa govornog područja Zapadnog Balkana.
Ciljevi obuke su sljedeći:

Unapređenje rodne ravnopravnosti kroz upoznavanje učesnika/ca s osnovnim pojmovima rodne ravnopravnosti, kao što je definisanje i objašnjenje pojmova rodnih uloga, rodnih identiteta, seksualne orijentacije i razgraničenje između ovih pojmova;
Borba protiv rodnih predrasuda i stereotipa koje se otvoreno ispoljavaju u sudnicama širom Zapadnog Balkana, razvijanju svijesti o pitanjima rodne ravnopravnosti i ulozi pravosuđa;
Omogućavanje dubljeg razumijevanja koncepta rodne ravnopravnosti, razloga zbog kojih je rodna ravnopravnost važna tema, odnosno kako se ovaj princip ostvaruje u praksi i do kakvih posljedica dovodi;
Razgraničavanje pojmova diskriminacije, seksualnog uznemiravanja i mobinga.

Online obuka o rodnoj ravnopravnosti se sastoji iz tri modula:
Modul I u kojem je objašnjeno zašto je rodna ravnopravnost naša tema, nakon kojeg će polaznicima/ama biti omogućeno lakše:

Razumijevanje koncepta rodne ravnopravnosti;
Razumijevanje pojmova pola i roda, kao i razlike između ovih pojmova;
Razumijevanje pojmova rodne uloge, rodnih identiteta, seksualne orijentacije, uključujući razlike između ovih pojmova.

Modul II koji je posvećen pitanju rodnih predrasuda i stereotipa kao uzroka diskriminacije, nakon kojeg će polaznici/ce biti u mogućnosti da:

Razumiju pojmove stereotipa i predrasuda, te rodnih stereotipa i predrasuda;
Prepoznaju rodne stereotipe i predrasude kao uzroke diskriminacije;
Razumiju pojam i oblike diskriminacije i njihove specifičnosti s posebnim fokusom na diskriminaciju žena.

Modul III koji se bavi pitanjem nasilja prema ženama, nakon čega će polaznici/ce biti u mogućnosti da:

Razumiju koncept nasilja prema ženama kao rodno zasnovanog nasilja;
Prepoznaju različite oblike i manifestacije nasilja prema ženama;
Razumiju rasprostranjenost nasilja prema ženama u regionu Zapadnog Balkana.

Online obuka ne zahtijeva prethodnu niti dodatnu pripremu, a za pregled materijala je potrebno 120 minuta aktivnog rada koji može biti raspoređen prema individualnim obavezama i potrebama.
Takođe, kako bi obuka bila savladana te testovi položeni potrebno je još oko 60 minuta (zavisi od prethodnog znanja svakog polaznika).
Nakon svake uspješno završene obuke, AIRE centar će učesniku/ci izdati certifikat.
Registracija za obuku se vrši na sajtu AIRE centra https://edu.airewb.org, prilikom kojeg se formira profil na platformi.
Molimo Vas da nakon zaprimanja certifikata o uspješno realizovanoj Online obuci o rodnoj ravnopravnosti, isti dostavite na uvid na e-mail adresu: nikola.mitrovic@rs.cest.gov.ba, radi evidencije jednog dana obavezne obuke u bazi podataka Centra za edukaciju sudija i javnih tužilaca u Republici Srpskoj.
Online obuka će biti dostupna na platformi do kraja kalendarske godine.

Engleski jezik za pravnike – napredna obuka
2025-12-03 10:00 - 2025-12-04 14:00 | Sarajevo
Obavještavamo Vas da Centar za edukaciju sudija i tužilaca Federacije Bosne i Hercegovine, u skladu sa svojim Programom početne obuke i stručnog usavršavanja za 2025. godinu, te uz podršku Centra za edukaciju sudija i javnih tužilaca u Republici Srpskoj, organizuje seminar, namijenjen sudijama, tužiocima i stručnim saradnicima, na temu: „Engleski jezik za pravnike – napredna obuka“, koji će se održati 03 – 04. decembra 2025. godine u Sarajevu, sala CEST-a FBiH, Halida Nazečića 4.
Edukator će biti g. Richard Newll iz Marks Centra, Sarajevo.
Seminar je namijenjen sudijama, tužiocima i stručnim saradnicima koji posjeduju komunikacijski nivo poznavanja engleskog jezika.

Izazovi u primjeni Zakona o zaštiti lica koja prijavljuju korupciju
2025-12-08 10:00 - 13:30 | Banja Luka
Centar za edukaciju sudija i javnih tužilaca u Republici Srpskoj, u skladu sa Programom stručnog usavršavanja i početne obuke za 2025. godinu, i na prijedlog Ministarstva pravde Republike Srpske, organizuje seminar, na temu: „Izazovi u primjeni Zakona o zaštiti lica koja prijavljuju korupciju“, koji će se održati 08. decembra 2025. godine u Banjaluci, prostorije CEST-a RS, Bulevar vojvode Stepe Stepanovića 60.
Izlagač će biti Mladen Maksimović, Ministarstvo pravde Republike Srpske.
Dnevni red:
10:00 – 10:30 Registracija učešća i pozdravna riječ/predstavnik CEST-a RS
10:30 – 11:30 Analiza Zakona o zaštiti lici koja prijavljuju korupciju (,,Službeni glasnik Republike Srpske“, broj 62/17 i 98/24) s fokusom na mehanizme prijave korupcije
11:30- 12:00 Pauza
12:00- 13:00 Analiza nedostataka u Zakonu o zaštiti lica koja prijavljuje korupciju (,,Službeni glasnik Republike Srpske“, broj 62/17 i 98/24) i preporuke za njegovo unapređenje
13:00 – 13:30 Diskusija, zaključna razmatranja, evaluacija seminara
13:30- Završne riječi

Pripadnici ranjivih grupa kao svjedoci u postupku
2025-12-17 10:00 - 15:00 | Sarajevo
Na osnovu Programa stručnog usavršavanja i početne obuke za 2025. godinu, Centar za edukaciju sudija i javnih tužilaca u Republici Srpskoj i Centar za edukaciju sudija i tužilaca Federacije Bosne i Hercegovine, na prijedlog Visokog sudskog i tužilačkog savjeta Bosne i Hercegovine, organizuju seminar, na temu: „Pripadnici ranjivih grupa kao svjedoci u postupku“, koji će se održati
17. decembra 2025. godine u Sarajevu, sala CEST-a FBiH, Halida Nazečića 4.
Pozivamo Vas da pisane prijave, potpisane od predsjednika suda/glavnog tužioca, dostavite CEST-u RS, najkasnije do 11. decembra 2025. godine.
